БОСНА И ХЕРЦЕГОВИНА
РЕПУБЛИКА СРПСКА
ОСНОВНИ СУД У ДОБОЈУ
Број: 085-0-Су-I-26-000 070
Добој, 01.07.2026. године

На основу члана 77. Закона о судовима Републике Српске („Службени гласник Републике Српске“, број 37/12, 14/24, 44/15, 39/16 и 100/17), члана 12. Правилника о унутрашњој организацији и систематизацији радних мјеста у Основном суду у Добоју и Одлуке о расписивању јавног конкурса број 085-0-Су-I-26-000 070 од 01.07.2026. године, Основни суд у Добоју расписује

Ј А В Н И   К О Н К У Р С
За пријем у радни однос на неодређено вријеме


ИНФОРМАТИЧАР – 1 извршилац


1. Опис послова за радно мјесто прописан је чланом 12. Правилника о унутрашњој организацији и систематизацији радних мјеста у Основном суду у Добоју број 085-0-Су-09-000 670.

2. Општи услови за радно мјесто: 
· да је држављанин БиХ, 
· да има навршених 18 година,
· да има општу здравствену способност,
· да није осуђиван за кривично дјело на безусловну казну затвора најмање 6 (шест) мјесеци, или за кривично дјело које га чини неподобним за обављање послова у државним органима,
· да није отпуштен из државних органа као резултат дисциплинске мјере на било којем нивоу власти у Босни и Херцеговини три године прије објаве конкурса, и
· да се не води кривични поступак.

3. Посебни услови за радно мјесто:
· средња стручна спрема, школа техничког смјера,
· познавање Windows NT/2000/2003 серверских оперативних система (као и клијент верзија), Microsoft, Exchange и Office пакета, познавање мрежа (Lan/Wan) и TCP/IP мрежног протокола,
· једна (1) година радног искуства на пословима информационе технологије.

За кандидате који буду примљени у радни однос обавезан је пробни рад у складу са Законом.

Уз пријаву на јавни конкурс за радно мјесто кандидати су дужни приложити доказе о испуњавању општих услова (увјерење о држављанству, родни лист, увјерење о некажњавању и изјаву да није отпуштен из државних органа као резултат дисциплинске мјере) и доказе о испуњавању посебних услова, и то: 
- диплому о завршеној средњој школи, доказ о радном искуству, доказ о познавању Windows NT/2000/2003 серверских оперативних система (као и клијент верзија), Microsoft, Exchange и Office пакета, познавање мрежа (Lan/Wan) и TCP/IP мрежног протокола.

Документација уз пријаву може бити оригинал или овјерена копија.

Изабрани кандидат је дужан да, након објаве резултата спроведеног јавног конкурса, а прије заснивања радног односа, Комисији за спровођење поступка избора радника достави сљедећe документe: увјерење о општој здравственој способности и увјерење о невођењу кривичног поступка.

Кандидате који испуњавају опште и посебне услове из јавног конкурса Комисија за спровођење поступка избора радника ће писмено позвати на усмени интервју.

Јавни конкурс биће објављен у дневном листу „Глас Српске“ и на интернет страници овог суда www.ossud-doboj.pravosudje.ba а рок за подношење пријава је 15 дана од дана објављивања.

Пријаве за учешће на јавном конкурсу подносе се на прописаном обрасцу – Пријава на јавни конкурс која се налази у просторијама суда и на интернет страници овог суда. 

Пријаве са доказима о испуњавању услова  слати  на адресу: Основни суд у Добоју, улица Светог Саве број 22, Добој.  

Неблаговремене, неразумљиве и непотпуне пријаве, као и пријаве кандидата који не испуњавају услове из јавног конкурса неће бити предмет разматрања.


				                                                            Предсједник суда
					                                                    Горан Ђурић

